b'\n_START_ARTICLE_\nEMA 2019\n_START_PARAGRAPH_\nEMA 2019 je bil 24. izbor slovenskega predstavnika na Pesmi Evrovizije. Potekala je 16. februarja 2019 z neposrednim prenosom na RTV Slovenija, vodila pa jo je Ajda Smrekar._NEWLINE_Slavila sta Zala Kralj & Ga\xc5\xa1per \xc5\xa0antl s pesmijo "Sebi".\n_START_SECTION_\nZ Emo povezane oddaje in tehnikalije\n_START_PARAGRAPH_\nIzvajalci so bili predstavljeni v 11 spletnih oddajah #EMA, objavljenih na Youtubu in spletnem portalu RTV 4D, ki jih je vodil Nejc \xc5\xa0mit. Radijski prenos je vodil Maj Valerij, alternativni prenos na rtvslo.si pa Tanja Kocman in Rok Bohinc, ki so se jima pridru\xc5\xbeili Jo\xc5\xbee Robe\xc5\xbenik, Jani Jugovic - Cool Fotr in perjetteja, Lepa afna in Nejc \xc5\xa0mit. Ve\xc4\x8der pred izborom je bila na sporedu posebna oddaja Ema pred Emo (o pripravah in dogajanju v zakulisju, posve\xc4\x8dena pa je bila tudi dejstvu, da je \xc5\xa1lo za izbor 25. slovenskega evrovizijskega predstavnika)._NEWLINE_Urednika oddaje sta bila Aleksander Radi\xc4\x87 in Ma\xc5\xa1a Kljun, re\xc5\xbeiral je i Gur, pod scenarij pa so se podpisali Deja Crnovi\xc4\x87, Radi\xc4\x87 in Smrekarjeva.\n_START_SECTION_\nGledanost\n_START_PARAGRAPH_\nEmo 2019 si je v soboto, 16. februarja 2019, v povpre\xc4\x8dju ogledalo 11,9\xc2\xa0% oz. 223.900 gledalcev, starih nad 4 leta, kar predstavlja v povpre\xc4\x8dju 28\xc2\xa0% takratnih gledalcev televizije.'